Document ID: 32009R0539

KOMISIJOS REGLAMENTAS (EB) Nr. 539/2009
2009 m. birželio 18 d.
iš dalies keičiantis Reglamentą (EB) Nr. 810/2008, kuriuo skiriamos aukštos kokybės šviežios, atšaldytos ir sušaldytos jautienos bei sušaldytos buivolienos tarifinės kvotos ir numatomas jų administravimas, ir Reglamentą (EB) Nr. 748/2008 dėl leidimo pradėti naudoti ir administruoti sušaldytos plonosios galvijų diafragmos, kuriai taikomas KN kodas 0206 29 91, importo tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio, įgyvendinimo (1), ypač į jo 1 straipsnio 1 dalį,
kadangi:
(1)
2008 m. liepos 30 d. Komisijos reglamento (EB) Nr. 748/2008 dėl leidimo pradėti naudoti ir administruoti sušaldytos plonosios galvijų diafragmos, kuriai taikomas KN kodas 0206 29 91, importo tarifinę kvotą (2) 1 straipsnio 1 dalies antroje pastraipoje ir 2008 m. rugpjūčio 11 d. Komisijos reglamento (EB) Nr. 810/2008, kuriuo skiriamos aukštos kokybės šviežios, atšaldytos ir sušaldytos jautienos bei sušaldytos buivolienos tarifinės kvotos ir numatomas jų administravimas (3), 1 straipsnio 1 dalies pirmoje pastraipoje paskiriami šių kvotų eilės numeriai.
(2)
Reglamento (EB) Nr. 748/2008 1 straipsnio 3 dalyje paskiriama to reglamento 1 straipsnio 1 dalyje nurodyta tam tikro kiekio mėsos, kurios kilmės šalis yra Argentina ir kuri yra importuojama iš Argentinos, ir mėsos, kurios kilmės šalys yra trečiosios šalys ir kuri yra importuojama iš trečiųjų šalių, kvota.
(3)
Reglamento (EB) Nr. 810/2008 2 straipsnyje to reglamento 1 straipsnio 1 dalies pirmos pastraipos a punkte nurodyta kvota paskirstoma į smulkesnius mėsos, kuriai taikomi keli skirtingi KN kodai ir kuri atitinka tikslias apibrėžtis, kiekius. Visiems šiems kiekiams taikomas tas pats eilės numeris.
(4)
Tam, kad šios kvotos būtų tinkamai administruojamos, pagal Reglamentą (EB) Nr. 748/2008 suskirstytoms skirtingoms sušaldytos plonosios galvijų diafragmos tarifinėms kvotoms ir pagal Reglamentą (EB) Nr. 810/2008 suskirstytoms skirtingoms šviežios, atšaldytos ir sušaldytos jautienos tarifinėms kvotoms reikėtų paskirti atskirus eilės numerius.
(5)
Reglamentus (EB) Nr. 748/2008 ir (EB) Nr. 810/2008 reikėtų atitinkamai iš dalies pakeisti.
(6)
Pagal reglamentus (EB) Nr. 748/2008 ir (EB) Nr. 810/2008 kasmet leidžiama pradėti naudoti tarifines kvotas, kurios galioja nuo vienų metų liepos 1 d. iki kitų metų birželio 30 d. Tam, kad būtų išvengta painiavos ir galimų prekybos sutrikimų importo tarifinės kvotos laikotarpiu, šis reglamentas turėtų būti taikomas tik nuo kito importo tarifinės kvotos laikotarpio pradžios 2009 m. liepos 1 d.
(7)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 748/2008 iš dalies keičiamas taip:
1)
1 straipsnio 1 dalies antra pastraipa išbraukiama.
2)
1 straipsnio 3 dalis iš dalies keičiama taip:
a)
a punkte įterpiama ši pastraipa:
„Šios kvotos eilės numeris - 09.4460.“
b)
b punkte įterpiama ši pastraipa:
„Šios kvotos eilės numeris - 09.4020.“
3)
IV, V ir VI priedai pakeičiami šio reglamento I priedo tekstu.
2 straipsnis
Reglamentas (EB) Nr. 810/2008 iš dalies keičiamas taip:
1)
1 straipsnio 1 dalies pirmos pastraipos a punkto antras sakinys išbraukiamas.
2)
2 straipsnis iš dalies keičiamas taip:
a)
a punkte įterpiama ši pastraipa:
„Šios kvotos eilės numeris - 09.4450.“
b)
b punkte įterpiama ši pastraipa:
„Šios kvotos eilės numeris - 09.4451.“
c)
c punkte įterpiama ši pastraipa:
„Šios kvotos eilės numeris - 09.4452.“
d)
d punkte įterpiama ši pastraipa:
„Šios kvotos eilės numeris - 09.4453.“
e)
e punkte įterpiama ši pastraipa:
„Šios kvotos eilės numeris - 09.4454.“
f)
f punkte įterpiama ši pastraipa:
„Šios kvotos eilės numeris - 09.4002.“
g)
g punkte įterpiama ši pastraipa:
„Šios kvotos eilės numeris - 09.4455.“
3)
11 straipsnio 1 dalies a punktas pakeičiamas taip:
„a)
ne vėliau kaip dešimtą kiekvieno mėnesio dieną praneša Komisijai produktų kiekį, kuriam ankstesnį mėnesį išduotos importo licencijos pagal 09.4450, 09.4451, 09.4452, 09.4453, 09.4454, 09.4002 ir 09.4455 eilės numerių importo tarifines kvotas (taip pat praneša, jei licencijų neišduota);“
4)
IV, V ir VI priedai pakeičiami šio reglamento II priedo tekstu.
3 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. birželio 18 d.

Labels: 3
17
6